**Atkár Községi Önkormányzat Képviselő-testületének**

**7/2019. (X.8.)**

**önkormányzati rendelete**

**A szociálisan rászoruló lakosok tűzifában való részesítéséről**

Atkár Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a. pontjában meghatározott feladatkörében, a szociális igazgatásról és a szociális ellátásokról szóló 1993. évi III. törvény 26. §-ában foglalt felhatalmazás alapján a következőket rendeli el:

**1. §**

(1) A Magyar Állam által Atkár Községi Önkormányzat részére juttatott, szociális rászorultság alapján a lakosság részére szétosztandó tűzifában az részesülhet, aki a kérelem benyújtásának időpontjában

1. a szociális igazgatásról és szociális ellátásokról szóló törvény szerinti aktív korúak ellátására jogosult, vagy
2. a szociális igazgatásról és szociális ellátásokról szóló törvény szerinti időskorúak járadékára jogosult, vagy
3. a gyermekek védeleméről és a gyámügyi igazgatásról szóló törvény szerinti hátrányos helyzetű gyermeket nevelő családban él, vagy
4. a gyermekek védeleméről és a gyámügyi igazgatásról szóló törvény szerinti halmozottan hátrányos helyzetű gyermeket nevelő családban él, vagy
5. a gyermekek védeleméről és a gyámügyi igazgatásról szóló törvény szerinti rendszeres gyermekvédelmi kedvezményben részesül vagy,
6. rendszeres települési támogatásban részesül, vagy
7. 3 vagy több gyermeket nevelő család, vagy
8. gyermekét egyedül neveli.

(2) Szociális célú tűzifa támogatás annak a kérelmezőnek állapítható meg, aki rendelkezik olyan fűtési rendszerrel, amely alkalmas a tűzifa eltüzelésére.

(3) Abban az esetben, ha egy lakcímen több személy él, akkor csak egy kérelmezőnek állapítható meg szociális célú tűzifa támogatás.

(4) A szociális célú tűzifában részesülő személy vagy család a tűzifát nem értékesítheti, nem adhatja át másnak, csak saját maga használhatja fel, ha ezt megszegi, jogosulatlanul felvett támogatásnak minősül.

**2. §**

(1) A kérelmeket 2019. november 8-án 12 óráig lehet benyújtani a Visontai Közös Önkormányzati Hivatal Atkári Kirendeltségén, az 1. melléklet szerinti formanyomtatványon.

(2) A kérelmek elbírálása ügyében Atkár Községi Önkormányzat Képviselő-testülete a hatáskört a Szociális Bizottságra ruházza át.

(3) A szociális célú tűzifa juttatására irányuló eljárásra a rendkívüli települési támogatásra vonatkozó eljárási szabályokat kell alkalmazni.

(4) A kérelmek elbírálása a Magyar Állam által biztosított mennyiségi keret erejéig történik.

(5) Háztartásonként legfeljebb 5 m3 tűzifa szétosztására kerülhet sor.

**3. §**

(1) A szociális célú tűzifa állami támogatáson felüli vételárát, valamint a házhoz szállítás költségeit Atkár Községi Önkormányzat fizeti.

(2) Atkár Községi Önkormányzat a szociális célú tűzifában részesülőtől ellenszolgáltatást nem kér.

**4. §**

Ez a rendelet 2019. október 9-én lép hatályba és 2020. március 31-én hatályát veszti.

Atkár, 2019. szeptember 25.

Kocsis Attila Hegedűs Hajnalka

polgármester jegyző

1. melléklet a 7/2019. (X. 9.) önkormányzati rendelethez

**KÉRELEM**

**SZOCIÁLIS CÉLÚ TŰZIFA TÁMOGATÁSHOZ**

Alulírott (név) ……………………………………………………………………

Anyja neve: ……………………………………………………………………..

Születési hely, idő: ………………………………………………………………

3213 Atkár, ……………………………..…………… u. ………………… szám alatti lakos kérem, hogy részemre szociális célú tűzifát biztosítani szíveskedjenek.

Kijelentem, hogy a szociális igazgatásról és szociális ellátásokról szóló törvény szerinti: \*

a) aktív korúak ellátásában,

b) időskorúak járadékában,

részesülök, és a jogosultságot megállapító hatósági határozat másolatát jelen kérelemhez csatolom.

Kijelentem, hogy: \*

a) a gyermekek védeleméről és a gyámügyi igazgatásról szóló törvény szerinti rendszeres gyermekvédelmi kedvezményben részesülök,

b) családom, a gyermekek védeleméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő családnak minősül,

c) családom, a gyermekek védeleméről és a gyámügyi igazgatásról szóló törvényben szabályozott hátrányos helyzetű gyermeket nevelő családnak minősül,

d) 3 vagy több gyermeket nevelek.

e) gyermekemet egyedül nevelem

f) rendszeres települési támogatásban részesülök.

A c) pont alatt hivatkozott gyermekeim adatai *(kitöltése kötelező)*:

1.) Név:……………………………………………………………………………

anyja neve: ………………………………………………………………………..

születési helye, ideje: ……………………………………………………………..

2.) Név:……………………………………………………………………………

anyja neve: ………………………………………………………………………..

születési helye, ideje: ……………………………………………………………..

3.) Név:……………………………………………………………………………

anyja neve: ………………………………………………………………………..

születési helye, ideje: ……………………………………………………………..

4.) Név:……………………………………………………………………………

anyja neve: ………………………………………………………………………..

születési helye, ideje: ……………………………………………………………..

5.) Név:……………………………………………………………………………

anyja neve: ………………………………………………………………………..

születési helye, ideje: ……………………………………………………………..

*\*(A megfelelő rész aláhúzandó)*

**Alulírott anyagi és büntetőjogi felelősségem tudatában kijelentem, hogy Atkáron, a .………………………………………….…u. …………… számú ingatlanban életvitelszerűen élek családommal, az általam lakott lakás rendelkezik olyan fűtési rendszerrel, amely alkalmas a tűzifa eltüzelésére.**

**A velem közös háztartásban élő személyek száma: …………………………..**

Atkár, 2019. ………………………

………………………………………..

kérelmező aláírása